डा. रिमालले मौर्य सम्राट चन्द्रगुप्त मौर्यदेखि सम्राट अशोकसम्मका प्राचिन दरबारहरूमा इँटा नहुने भएकाले काठले बनेको बताए । ‘बुद्धकालीन इँटा भेटिएका छैनन्, बुद्धकै दरबारमा पछि इँटाका पर्खाल लगाइएको हुनसक्छ’, उनले भने, ‘अर्को साता हामी तल्लो तहको उत्खनन्मा लाग्छौं । त्यसबेला खाँबा खोज्छौं । अहिले हामी बनौट हेर्दैछौं ।’ उनले अहिले भेटिएको संरचना शाक्यमुनि बुद्धका पिता शुद्दोदनकै हो भन्ने विश्वास पनि व्यक्त गरे ।
